fi fi fi fi fi fi fi fi fi fi fi nds fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi ur fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi sv fi fi fi fi fi fi fi et fi fi fi fi fr fi pl fi fi fi fi fi fi fi fi fi fi en en fi fi uk fi fi sv en fi uk fi fi fi nl fi fi it fi fi fi fi fi
Kursseille osallistuminen — Monikielisen akateemisen viestinnän keskus Movi
Musiikin, taiteen ja kulttuurin tutkimuksen laitos
JYUniorit - Lasten ja nuorten yliopisto
uMove - Jyväskylän korkeakoululiikunta
Yliopistokauppa SOPPI ja verkkokauppa
Monikielisen akateemisen viestinnän keskus Movi > Ohjeita Movissa opiskeluun > Kursseille osallistuminen
Kursseille osallistuminen https://movi.jyu.fi/fi/ohjeita/kursseille-osallistuminen https://movi.jyu.fi/@@site-logo/logo.png
Movin lähiopetuksessa voit käyttää halutessasi kasvomaskia, ja kasvomaskin käyttäminen on toivottavaa mikäli epäilet altistuneesi koronalle tai sinulla on lieviäkin flunssan oireita. Kasvomaskien käyttösuositus Movissa on yliopiston linjauksen mukainen.
Opetukseen ilmoittautuminen ja osallistumisen vahvistaminen
Kaikille toteutuksille ilmoittaudutaan Sisussa. Toteutukselle ilmoittautuneet opiskelijat valitaan opetukseen erilaisten rajaavien ja järjestävien ilmoittautumiskriteerien perusteella. Valintakriteerit ovat toteutuskohtaisia, löydät tarkemmat tiedot kunkin toteutuksen valintakriteereistä Sisusta. Tyypillisimpiä järjestäviä valintakriteereitä ovat kohderyhmään kuuluminen, esitietosuositukset ja opintopistehaarukat. Jos Sisu kertoo sinulle, ettet olisi mahtumassa opetukseen, sinun kannattaa varmistaa, että tietosi näkyvät Sisussa oikein järjestävien valintakriteerien osalta.
Esitietovaatimukset: Tarkasta opintosuorituksesi Sisusta. Suorituksista näet, oletko suorittanut mahdollisesti esitietoina edellytetyt kurssit.
Kohderyhmät: Tarkasta Sisusta kohderyhmät, joihin sinut on sijoitettu. Löydät omat kohderyhmäsi Ryhmät-välilehdeltä omista tiedoistasi Sisussa.
Opintopistehaarukat: Tarkasta ensisijainen, opiskeluoikeutesi mukainen opintosuunnitelmasi Sisusta. Opintosuunnitelman oikeasta yläkulmasta näet, montako opintopistettä Sisu katsoo sinun suorittaneen sijoittaessaan sinua toteutuksen opintopistehaarukoihin.
Useilla Movin toteutuksilla ilmoittautuneet järjestetään opintopistehaarukoiden avulla. Laskiessaan ilmoittautuneiden järjestysnumeroita, Sisu huomioi ilmoittautuneen opiskelijan opintopisteisiin ainoastaan ne opinnot, jotka löytyvät opiskelijan ensisijaisesta, opinto-oikeutta vastaavasta opintosuunnitelmasta Sisussa. Pidäthän siis opintosuunnitelmasi Sisussa ajan tasalla ja lisääthän myös jo suoritetut opintojaksot opintosuunnitelmaasi mikäli haluat, että Sisu huomioi kaikki suorittamasi opintopisteet sijoittaessaan sinut opintopistehaarukoihin.
HUOM! Varmistaaksesi paikkasi toteutuksella sinun on oltava paikalla ensimmäisellä kerralla. Ota yhteyttä kurssin opettajaan viimeistään viikkoa ennen kurssin alkua, jos et pääse aloituskerralle mukaan.
Jos et mahtunut hyväksytyksi opetukseen, voit silti tulla ensimmäiseen tapaamiseen katsomaan, olisiko ryhmässä kuitenkin tilaa. Otathan tällöin yhteyttä kurssin opettajaan ja kerrot, että olet tulossa ensimmäiseen tapaamiseen jonottamaan mahdollisesti vapautuvia opetuspaikkoja.
Muualla suoritettujen opintojen huomioiminen ilmoittautumisessa
Muissa oppilaitoksissa suoritettuja opintoja (esim. alempi korkeakoulututkinto toisessa korkeakoulussa) ei ole välttämättä mahdollista sijoittaa Sisun opintosuunnitelmaan. Mikäli toisessa oppilaitoksessa suorittamasi opintopisteet eivät näy Sisussa, etkä pysty sijoittamaan niitä opintosuunnitelmaasi, ota yhteyttä kurssin opettajaan sähköpostitse ja todista hänelle muualla suorittamasi opinnot (tutkinto/opintosuoritusote toisesta oppilaitoksesta) viimeistään kaksi viikkoa ennen kurssin alkua. Muualla suoritetun alemman korkeakoulututkinnon opintopisteet (180 op) otetaan huomioon jonotuksessa.
Seuraa Sisun viestejä ja sähköpostiasi.
Mikäli opetukseen hyväksyttyjä joudutaan päivittämään manuaalisesti toteutuksen ilmoittautumisajan päättymisen jälkeen, asiasta tiedotetaan opiskelijoita sähköpostitse tai Sisu-viestillä.
Lähtökohtaisesti manuaalisia muutoksia kurssille hyväksyttyihin opiskelijoihin tehdään ainoastaan sellaisissa vikatilanteissa, joissa opiskelijalla ei olisi ollut mahdollisuutta omalla toiminnallaan varmistaa oikeaa sijoittumistaan Sisun valintakriteereissä.
Kurssitehtävät suoritetaan kurssin toteutusaikana. Mikäli sinulta kuitenkin jää kurssiin liittyviä tehtäviä suorittamatta toteutuksen aikana, on ne suoritettava saman lukuvuoden aikana opettajan kanssa erikseen sovittavalla tavalla.
Jos jätät kurssin suorituksen kesken etkä aio suorittaa sitä loppuun, merkitsethän suorituksesi keskeytetyksi myös Sisussa.
Kursseilla noudatetaan läsnäolovelvollisuutta. Kurssilta poissaolo voi olla hyväksyttävää sairauden tai muun pakottavan syyn takia. Poissaoloja voi olla enintään 20 % kurssin kontaktiopetustunneista. Opiskelijalla on vastuu hankkia poissaolon aikana kurssilla jaettu materiaali, että hän voi valmistautua seuraavalle opetuskerralle.
Jyväskylän yliopiston tutkintosääntö 1.8.2019
Monikielisen akateemisen viestinnän keskus Movi
Aiemmin hankitun osaamisen tunnistaminen ja tunnustaminen (AHOT)
Monikielisen akateemisen viestinnän keskus
Monikielisen akateemisen viestinnän keskus
Puh. (014) 260 1211
Fax (014) 260 1021
Tietosuojailmoitus | Privacy Notice